Source: http://www.delmagyar.hu/kecskemet/roma_vezetok_pere_farkas_florian_is_birosag_ele_allt/2272300/
Timestamp: 2017-02-24 03:12:28
Document Index: 64855

Matched Legal Cases: ['bíróság ', 'bíróság ', 'bíróság ', 'Bíróság ', 'bíróság ', 'bíróság ']

Roma vezetők pere: Farkas Flórián is bíróság elé állt | Kecskemét hírei | Szeged - delmagyar.hu
Kecskemét hírei > Roma vezetők pere: Farkas Flórián is bíróság elé állt Roma vezetők pere: Farkas Flórián is bíróság elé állt
Delmagyar.hu	2012.04.02. 12:22
Tanúként hallgatták meg Farkas Flóriánt, az Országos Roma Önkormányzat elnökét hétfőn a Kecskeméti Városi Bíróságon, a Kolompár Orbán és nyolc társa ellen folyó perben.	Farkas Flórián nem tudott érdemi információt adni annak az időszaknak az ügyeiről, amikor az elsőrendű vádlott volt a szervezet elnöke. Ügyészi kérdésre válaszolva azt mondta: 2003-ig volt az Országos Cigány Önkormányzat (OCÖ) elnöke, majd a vezetőváltás utáni közgyűléseken csak addig vett részt, amíg a jegyzőkönyveket aláírta, így nem tud semmit az önkormányzat pénzügyeiről, pályázatairól. Mint hozzátette, a tiszteletdíjat sem vette fel."Egyszer próbáltam felszólalni, de nem kaptam szót, így nem láttam értelmét annak, hogy részt vegyek a közgyűlések munkájában" - indokolta a közgyűlésekről való távolmaradását a fideszes országgyűlési képviselő, akit 2011-ben ismét az OCÖ elnökévé választottak, majd a szervezet Országos Roma Önkormányzatra változtatta a nevét.Kolompár Orbánt és nyolc társát a perben egyebek mellett jelentős értékre elkövetett sikkasztással, a számviteli fegyelem megsértésével, illetve jogosulatlan gazdasági előny megszerzésével vádolják. Korábban:Tanúk kihallgatásával folytatódik a Kecskeméti Városi Bíróság dísztermében a Kiskunmajsai Roma Érdek képviseleti Szervezet vezetőjének és öt társának – egyesített - büntetőpere, akiket jogosulatlan gazdasági előny megszerzésének bűntettével, magánokirat-hamisítás vétségével, sikkasztás bűntettével, valamint számvitel rendje megsértésének vétségével vádol az ügyészség.Az egyesített eljárásban Steigler Lászlóné Rédei Rita ügyész képviseli a vádat. Az első vádpontot a budapesti ügyészség nyújtotta be, de képviseletét a Kecskeméti Városi Ügyészség látja el. A vádirat szerint Kolompár Orbán az Országos Cigány Önkormányzat akkori elnökeként a szervezet pénztárából 5 millió 70 ezer forintot vett fel 2004-ben, majd azzal sajátjaként rendelkezett. Ezért jelentős értékre elkövetett sikkasztás és számviteli fegyelem bűntettével tettesként, két alkalmazottat pedig társtettesként vádol az ügyészség.A második vádpont szerint a Kolompár Orbán vezetésével működő Kiskunmajsai Cigány Érdekképviseleti Szervezet az Országos Foglalkoztatási Közalapítványtól a roma munkaerő-piaci szolgáltatóhálózat kialakítására elnyert 13 millió forintos összegből folyósított 7,2 millió forint egy részével valótlan tartalmú számlákkal számolt el. Emiatt a vád jogosulatlan gazdasági előny megszerzése.A harmadik vádpontban Kolompár Orbánt, az Országos Cigány Önkormányzat akkori elnökét és társait jogosulatlan gazdasági előny megszerzésével, valamint az Európai Közösségek pénzügyi érdekeinek megsértésével vádolja az ügyészség. E szerint a vádlottak az Európai Unió foglalkoztatási programját segítő pályázat révén a közösségi költségvetésből 109,1 millió forintot, a hazai költségvetésből 36,4 millió forintot, összesen 145,5 millió forintot szereztek meg jogosulatlanul, további 76,5 millió forintot kíséreltek megszerezni.Kolompár Orbán a bíróság előtt tett vallomásában nem ismerte el büntetőjogi felelősségét, és hangsúlyozta, hogy bűncselekményt sem követett el.	Kapcsolódó cikkek:Soha nem szállították le az előre kifizetett műszaki cikkeketFogva tartotta, megerőszakolta és bántalmazta volt élettársátElítélték a szír menekültekkel felboruló embercsempésztFelfüggesztett börtönre ítéltek egy szerb embercsempészt Bács-KiskunbanNyíllal, karddal és bajonettel sebesítette meg barátját
NépszerűKilencen erőszakolták meg a tanárnőtKiengedték az előzetesből a kamionsofőrt, aki a rendőrnő halálát okoztaGundel bocsánatot kért a visszalépésről mondott szavaiértOrosz Barbara szégyelli aktfotóitKanapé, szőnyeg, hűtőláda és matrac az utcán: a lakótelepen nagyon hiányzik a lomtalanításLázár üzent - Molnár visszaüzent: a testület lefújta, mégis megtartják az algyői népszavazást
Kecskemét hírei > Roma vezetők pere: Farkas Flórián is bíróság elé állt Önnek ajánljukTetemek az utakon: tavaszi rajzás a kutyáknál A hétvégén a Menhely az Állatokért Alapítvány az 54-es számú főútról két elütött kutyát szállított… Tovább olvasomBetöltés